ચૂંટણી પરિણામો આવ્યાથી પાંચ દિવસના ગાળામાં ભજવાયેલ હાઈવોલ્ટેજ ડ્રામાના અનેક સારા-નરસા પાસાં રજૂ કરવા સાથે સત્તાલાલસુ પાર્ટીઓ, બંધક બનવા તૈયાર વિધાનસભ્યો, ભ્રષ્ટાચારની સંપૂર્ણ દહેશત, રાજ્યપાલ શ્રીની સત્તા અને વિવેકબુદ્ધિનો ઉપયોગ, ન્યાયતંત્રની નિષ્પક્ષતા અને સૌથી અગત્યનો લોકમીજાજ દ્રશ્યમાન કરે છે. સોશિયલ મીડિયામાં માત્ર ૩ ગુજરાતીઓનું પાણી હવે રંગ લાવશે. કર્ણાટકનું ભવિષ્ય હવે રાજકોટના હાથમાં જેવી રમુજી વાતોથી માંડીને સુપ્રીમ કોર્ટના ન્યાયાધીશો માટે હલકી ભાષાના શબ્દ પ્રયોગ, સૂટકેસમાં આખો વિધાનસભ્ય સમાઈ જાય તે અંગેના ભાજપા દ્વારા મંગાવાતા ટેન્ડર, મોદી પાસે ૧૫ લાખ માગતા લોકોને રૂા. ૧૦૦ કરોડ મળે તો લેવા નથી વગેરે હલકી માનસિકતા પ્રદર્શિત કરતા મેસેજીસ તથા ભાન ભુલેલા સંજય નિરૂપમે અને રાહુલ ગાંધીએ રાજ્યપાલ તથા પ્રધાનમંત્રી માટેના ઉચ્ચારણો તેમનું નિમ્ન સ્તરનું ચરિત્ર જ પ્રકાશિત કરે છે. મતદારોને બહેકાવવાના આ પ્રયાસોમાં રાજનેતાઓ સન્માનીય રહેતા નથી. લોકતંત્ર નબળું પડે છે અને કટ્ટરતા વધતી જાય છે. શાબ્દિક, માનસિક-હિંસા ખૂબ થઈ. શારીરિક હિંસા ન થઈ, કર્ણાટકને અભિનંદન.